Държавен вестник, бр. 12, 2026 г., стр. 21

БРОЙ  12	
Д Ъ Р Ж А В Е Н  В Е С Т Н И К 	
СТР.  21   
аналитични и синтетични счетоводни сметки 
за всяка отделна концесия. 
(2) Концесионерът изготвя и предоставя 
на министъра на енергетиката отчети за оп­
ределяне размера на концесионното плащане 
за всеки съответен отчетен период съгласно 
концесионния договор.
Чл. 9. Конкретният размер на концесионно­
то плащане за подземните богатства по чл. 2, 
ал. 1, т. 1 от ЗПБ – метални полезни изкопа­
еми, се определя съгласно приложение № 1. 
Чл. 10. Конкретният размер на концесион­
ното плащане за подземните богатства по 
чл. 2, ал. 1, т. 2 от ЗПБ – неметални полезни 
изкопаеми – индустриални минерали, се оп­
ределя съгласно приложение № 2. 
Чл. 11. Конкретният размер на концесион­
ното плащане за подземните богатства по 
чл. 2, ал. 1, т. 3 от ЗПБ – нефт и природен 
газ, се определя съгласно приложение № 3. 
Чл. 12. Конкретният размер на концесион­
ното плащане за подземните богатства по 
чл. 2, ал. 1, т. 4 от ЗПБ – твърди горива, се 
определя съгласно приложение № 4. 
Чл. 13. Конкретният размер на конце­
сионното плащане за подземните богатства 
по чл. 2, ал. 1, т. 5 и 6 от ЗПБ – строителни 
материали и скалнооблицовъчни материали, 
се определя съгласно приложение № 5. 
Чл. 14. Конкретният размер на концесион­
ното плащане за подземните богатства по 
чл. 2, ал. 1, т. 7 от ЗПБ – минни отпадъци, се 
определя съгласно съответното приложение 
към чл. 9, 10, 11, 12 или 13. 
Чл. 15. Конкретният размер на концесион­
ното плащане за подземните богатства по чл. 2, 
ал. 1, т. 8 от ЗПБ – дълбоки геотермални ре­
сурси, се определя съгласно приложение № 6.
Заключителна разпоредба
Параграф единствен. Наредбата се приема 
на основание чл. 61, ал. 3 от Закона за под­
земните богатства.
Приложение № 1
към чл. 9
Конкретен, включително минимален, раз­
мер на концесионното плащане за метални 
полезни изкопаеми
1. Концесионното плащане за метални 
полезни изкопаеми се определя за единица 
добито подземно богатство за съответния 
период, както следва: 
1.1. Процентният размер на концесионно­
то плащане (ПКП) се определя по следната 
формула:
ПКП = ПKПmin + a (Ro-Rmin),
където:
ПКП е процентният размер на концесион­
ното плащане за съответния период от срока 
на концесията;
ПКПmin е минималният процентен размер 
на концесионното плащане за вида подземно 
богатство;
а е коефициент на пропорционалност и се 
изчислява по следната формула:
	
ПКПmах – ПКПmin
а = –––––––––––––––––––––––––––– , където:
	
Rmax – Rmin
ПКПmax е максималният процентен размер 
на концесионното плащане за вида подземно 
богатство;
Rmax е горната граница на рентабилността, 
съответстваща на максимално допустимия 
процентен размер на концесионното плащане 
за вида подземно богатство, в %;
Rmin е долната граница на рентабилността, 
съответстваща на минимално допустимия 
процентен размер на концесионното плащане 
за вида подземно богатство, в процент (%);
Ro е рентабилността на нетните приходи 
от продажби на обекта на концесията за пред­
ходния годишен период, в процент (%), и се 
изчислява по следната формула:
	
СФР
Ro = –––––––––– 100, в %, където:
	
П
СФР е счетоводният финансов резултат 
(печалбата/загубата) по отчета за приходите 
и разходите/отчета за доходите за обекта на 
концесията за предходния годишен период 
преди начисляването на разходите за данъци 
от печалбата;
П са нетните приходи от продажби на 
крайните продукти от добитото подземно 
богатство за предходния годишен период; 
крайните продукти от добитото подземно бо­
гатство се определят с концесионния договор;
1.2. Нетните приходи от продажби на 
крайните продукти от добитото подземно бо­
гатство се определят при условията и по реда 
на Закона за счетоводството и приложимите 
счетоводни стандарти.
1.3. В случаите, когато размерът на показа­
теля Ro е по-малък от размера на показателя 
Rmin, процентният размер на концесионното 
плащане за съответния период от срока на 
концесията е равен на минималния процентен 
размер на концесионното плащане за вида 
подземно богатство.
1.4. Границите на минималния и макси­
малния процентен размер в съответствие с 
вида на подземното богатство и границите на 
рентабилност от дейността, свързана с обекта 
на концесията, се определят, както следва: